Вирусаш

Вирус (я) ( — дохьаш) — алхха дийна долча оагилгаш чу я́хаш а йола, ше оагилгаш доацаш а йола, инфекционни агент. Вирусаша моллагӀча тайпара йола организмаш толхаю, бацовгӀашкареи дийнаташкареи денз еннача нӀанкӀигашкеи архейшкеи кхаччалца (нӀанкӀигий вирусах нӀанкӀигафагаш оал). Цул совгӀа Ӏилманхошта кораяьй кхыйолча вирусашта йисте мара репликаци ца ю вирусаш (царех вирусаш-сателлиташ оал).

1892 шера тхьамкий баьцовгӀай нӀанкӀигаш доаца патоген ювца ший статья Дмитрий Ивановскечо кепатехача дензи, 1898 шера Мартин Бейеринк яхачо тхьамкий мозаика вирус хьайийлача дензи шоаш ма ярра тахка а тахка́ белгалъяьхай вирусий 6 эзар сов кеп, амма бакъда Ӏилманхоша бӀаь миллион сов хила мег йоах ужHow many viruses on Earth?. Вирусаш кораяьй Лаьтта хӀара экосистема чу, эггара дукхагӀа йола биологе кепаш (формаш) я уж. Вирусаш тохкаш да микробиологе да́къа а дола вирусологи яха Ӏилма.

Дийната́ е сага́ вируса инфекце чуяьлча иммунитето жоп лу цунна (иммунитета жоп), цо дӀайоаккх лазар хьоадеш йола вирус. Иштта иммунитетагара жоп далийта йиш я, къаьстта цхьан вируса́ духьала йола иммунитет а йолча вакциний новкъосталца. Цхьабакъда, цхьайолча вирусий (царна юкъе адамий иммунодефицита вирус а (ВИЧ), вирус йола гепатит хьоадечун а) аьттув боалл цу иммунитето луш долча жопах кӀалхаръювла, хронически лазар а кхетийташ. Антибиотикаша цхьаккха а хӀама диц вирусашта.

 Белгалдаккхар